**Խուլեն Լոպետեգի Արգոտե** (բասկ.՝ Julen Lopetegui Argote, օգոստոսի 28, 1966(1966-08-28), Asteasu, Tolosaldea, Գիպուսկոա, Բասկերի երկիր, Իսպանիա), իսպանացի ֆուտբոլիստ և ֆուտբոլային մարզիչ։ Իսպանիայի ազգային հավաքականի գլխավոր մարզիչ։

Ակումբային կարիերա
------------------

Յուլենն իր կարիերան սկսել է «Ռեալ Սոսիեդադ» ակումբում, իսկ 1985 թվականին համալրել է «Կաստիլիայի» շարքերը։ Այդ թիմի կազմում դարպասապահը պարբերաբար դաշտ է դուրս եկել և եղել նշանակալի խաղացողներից մեկը։ 1988 թվականին Յուլենը տեղափոխվել է «Ռեալ Մադրիդ Կաստիլիայի» գլխավոր թիմ՝ «Ռեալ Մադրիդ», սակայն անմիջապես վարձավճարով տեղափոխվել է «Լաս Պալմաս», որի կազմում անցկացրել է երեսունմեկ խաղ մրցաշրջանում։ Վերադառնալուց հետո Լոպետեգին երեք տարի եղել է «Ռեալի» պահեստային դարպասապահ՝ մնալով Ֆրանսիսկո Բույոյի ստվերում և անցկացրել է միայն մեկ խաղ։ 1991 թվականին Յուլենը տեղափոխվել է «Լոգրոնես», որի կազմում փայլուն կերպով անցկացրել է երեք մրցաշրջան։ Ապա դարպասապահը համալրել է «Բարսելոնայի» շարքերը։ Նրան վերցրել են Անդոնի Սուբիսարետային փոխարինելու համար, սակայն արդյունքում նա պարտվել է Կարլես Բուսկետսի և 1996 թվականին թիմ եկած Վիտոր Բաիյայի հետ մրցակցությունում և դարձել թիմի երրորդ դարպասապահը՝ երեք տարվա ընթացքում մասնակցելով ընդամենը երեք խաղի։ Հեռանալով «Բարսելոնայից»՝ Յուլենը խաղացել է «Ռայո Վալեկանո» ակումբում, որ հանդես էր գալիս Սեգունդայում։ Դարպասապահը մեծ ներդրում է ունեցել թիմի՝ բարձրագույն լիգա անցնելու գործում։ Թիմում նա անցկացրել է 112 և 2002 թվականին որոշել ավարտել կարիերան։

Կարիերան հավաքականում
---------------------

Յուլեն Լոպետեգին 1985 թվականին դարձել է մինչև 20 տարեկանների աշխարհի առաջնության արծաթե մեդալակիր Իսպանիայի երիտասարդական (մինչև 20) հավաքականի կազմում, սակայն այդ մրցաշարում չի մասնակցել ոչ մի խաղի։ Նույն թվականին նա մասնակցել է մեկ հանդիպման Իսպանիայի երիտասարդական (մինչև 21) հավաքականի կազմում։ «Լոգրոնեսում» ցուցադրած վառ խաղի շնորհիվ Յուլենը հրավիրվել է Իսպանիայի հավաքական, որի կազմում անցկացրել է ընդամենը մեկ խաղ․ դա եղել է Խորվաթիայի հավաքականի հետ հանդիպումը, որն անցկացվել է 1994 թվականի մարտի 23-ին և ավարտվել իսպանացիների պարտությամբ 0-2 հաշվով։ Այնուամենայնիվ, Լոպետեգին ընդգրկվել է Իսպանիայի հավաքականի կազմում՝ մասնակցելու 1994 թվականի աշխարհի առաջնությանը։

Մարզչական կարիերա
-----------------

2003/04 մրցաշրջանի ընթացքում Յուլենը եղել է «Ռայո Վալեկանոյի» գլխավոր մարզիչ, սակայն անբավարար արդյունքների պատճառով հետացվել է պաշտոնից։ Դրանից հետո նա աշխատել է որպես մեկնաբան իսպանական մարզական ալիքներում մինչև 2008 թվականը։ 2008/09 մրցաշրջանում Յուլենն առանց առանձնակի հաջողության գլխավորել է «Կաստիլիան»։

2010 թվականին Յուլենը նշանակվել է Իսպանիայի մինչև 19 և մինչև 20 տարեկանների հավաքականների գլխավոր մարզիչ։ Մինչև 20 տարեկանների հավաքականի հետ նա հաջողությունների չի հասել, սակայն մինչև 19 տարեկանների հավաքականի հետ հաղթել է 2011 և 2012 թվականների Եվրոպայի առաջնություններում։ 2012 թվականին Լոպետեգին նշանակվել է Իսպանիայի մինչև 21 տարեկանների հավաքականի գլխավոր մարզիչ, որի հետ 2013 թվականին հաղթել է Եվրոպայի երիտասարդական առաջնությունում։

2014 թվականի հունիսի 12-ին Լոպետեգին վերադարձել է ակումբային մարզչական աշխատանքին՝ գլխավորելով «Պորտուն», սակայն հաջողությունների հասնել չի կարողացել և 2016 թվականի հունվարին հեռացվել է պաշտոնից։

Եվրո-2016-ից հետո Լոպետեգին գլխավորել է Իսպանիայի հավաքականը՝ փոխարինելով Վիսենտե դել Բոսկեին։ Լոպետեգեի գլխավորությամբ իսպանացիներն զբաղեցրել են առաջին տեղը խմբում՝ առաջ անցնելով Իտալիայի հավաքականից։

Մարզչական վիճակագրություն
-------------------------

*2017 թվականի նոյեմբերի 14*-ի դրությամբ

| Թիմ | Երկիր | Աշխատանքի սկիզբ | Աշխատանքի ավարտ | Արդյունքներ |
| --- | --- | --- | --- | --- |
| Խ | Հ | Ո | Պ | Հ % |
| Պորտու | Պորտուգալիա | 12 հունիսի, 2014 | 4 հունվարի, 2016 | 7001710000000000000♠71 | 7001490000000000000♠49 | 7001160000000000000♠16 | 7000600000000000000♠6 | 7001690100000000000♠69,01 |
| Իսպանիայի հավաքական | Իսպանիա | 21 հուլիսի, 2016 |  | 7001160000000000000♠16 | 7001120000000000000♠12 | 7000400000000000000♠4 | 5000000000000000000♠0 | 7001750000000000000♠75,00 |
| Ընդհանուր | 7001870000000000000♠87 | 7001610000000000000♠61 | 7001200000000000000♠20 | 7000600000000000000♠6 | 7001701100000000000♠70,11 |

Ձեռքբերումներ
-------------

### Որպես խաղացող

**Ռեալ Մադրիդ**

* Իսպանիայի չեմպիոն – 1989/90
* Իսպանիայի սուպերգավաթակիր – 1989, 1990

**Բարսելոնա**

* Իսպանիայի գավաթակիր – 1996/97
* Իսպանիայի սուպերգավաթակիր – 1994, 1996
* Գավաթակիրների գավաթի դափնեկիր – 1996/97

### Որպես գլխավոր մարզիչ

**Իսպանիայի հավաթական**

* Եվրոպայի առաջնության (մինչև 19 տարեկաններ) հաղթող – 2011, 2012
* Եվրոպայի առաջնության (մինչև 21 տարեկաններ) հաղթող – 2013

Ծանոթագրություններ
------------------

1. 1 2  Store norske leksikon(նորվ.) — 1978. — ISSN 2464-1480
2. ↑  «OFICIAL | Julen Lopetegui, nuevo seleccionador absoluto español». www.sefutbol.com. Արխիվացված է օրիգինալից 2016 թ․ օգոստոսի 9-ին. Վերցված է 2016 թ․ օգոստոսի 28-ին.
3. ↑  «LOPETEGUI». www.sefutbol.com. Արխիվացված է օրիգինալից 2016 թ․ օգոստոսի 9-ին. Վերցված է 2016 թ․ օգոստոսի 28-ին.
4. ↑  «Julen Lopetegui - Entrenador de la Selección Española de fútbol» (եվրոպական իսպաներեն). Julen Lopetegui. Վերցված է 2016 թ․ օգոստոսի 28-ին.
5. ↑  «Julen Lopetegui - Entrenador de la Selección Española de fútbol» (եվրոպական իսպաներեն). Julen Lopetegui. Վերցված է 2016 թ․ օգոստոսի 28-ին.
6. ↑  «Julen Lopetegui - Entrenador de la Selección Española de fútbol» (եվրոպական իսպաներեն). Julen Lopetegui. Վերցված է 2016 թ․ օգոստոսի 28-ին.
7. ↑  «Julen Lopetegui - Entrenador de la Selección Española de fútbol» (եվրոպական իսպաներեն). Julen Lopetegui. Վերցված է 2016 թ․ օգոստոսի 28-ին.
8. ↑  «Julen Lopetegui, nuevo seleccionador de España». Վերցված է 2016 թ․ օգոստոսի 28-ին.

Արտաքին հղումներ
----------------

* Ֆուտբոլիստի էջը BDFutbol կայքում (անգլերեն)
* Մարզչի էջը BDFutbol կայքում (անգլերեն)
* Մարզչի էջը transfermarkt.co.uk կայքում (անգլերեն)
* Վիճակագրութունը *National Football Teams* կայքում(անգլ.)
* Պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Յուլեն Լոպետեգի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · eu-football.info (խաղացող) · FootballDatabase.eu · L’Équipe · National Football Teams.com · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՈւԵՖԱ |
|  |
| Բառարաններ և հանրագիտարաններ | Մեծ նորվեգական · Munzinger |
|  |
| Չափորոշչային վերահսկողություն | NLP: a0000003786508 · VIAF: 5415153834757264450009 · WorldCat VIAF: 5415153834757264450009 |

 |